འོ། །སྐུ་གསུང་ཐུགས་དག་པས་སྤྱན་གསུམ་མོ། །བདུད་ལ་སོགས་པ་སྐྲག་པར་མཛད་
པས་ཞལ་མཆེ་བ་གཙིགས་པའོ། །ཞལ་བརྒྱད་ནི་རྣམ་པར་ཐར་པ་བརྒྱད་དེ། གཟུགས་ཅན་
གཟུགས་ལ་ལྟ་བའི་རྣམ་པར་ཐར་པ་སྟོང་བར་མཐོང་བ་དང་། ནང་གཟུགས་མེད་པར་མཐོང་བ་
སྟེ། ཕྱི་རོལ་ལ་ལྟ་བའི་རྣམ་པར་ཐར་པ་སྟོང་བ་མཐོང་བ་དང་། སྡུག་པ་དང་མི་སྡུག་པས་བྱས་
པའི་ལྟ་བུའི་རྣམ་པར་ཐར་པ་སྟོང་བར་མཐོང་བ་དང་། རྣམ་ཤེས་མཐའ་ཡས་སྐྱེ་མཆེད་ཀྱི་རྣམ་
པར་ཐར་པ་སྟོང་བར་མཐོང་བ་དང་ཅི་ཡང་མ་ཡིན་པའི་སྐྱེ་མཆེད་ཀྱི་རྣམ་པར་ཐར་པ་སྟོང་བར་
མཐོང་བ་དང་། འདུ་ཤེས་དང་ཚོད་བ་མེད་འདུ་ཤེས་མེད་མིན་སྐྱེ་མཆེད་ཀྱི་རྣམ་པར་ཐར་པ་
སྟོང་བར་མཐོང་བ་དང་། ཅི་ཡང་མ་ཡིན་པའི་འདུ་ཤེས་དང་ཚོར་བ་འགོག་པར་མཐོང་བའི་རྣམ་
ར་ཐར་པ་སྟོང་བ་དང་། འདུ་ཤེས་དང་ཚོར་བ་འགྲོག་པར་མཐོང་བའི་རྣམ་པར་ཐར་པའོ།
ཕྱག་བཅུ་དྲུག་གི་སྟོང་བ་བཅུ་དྲུག་སྟེ། ནང་གི་སྐྱེ་མཆེད་དྲུག་རྟག་པ་དང་བརྟན་པ་དང་། ཐེར་
ཟུག་གྀ་རང་བཞིན་གྱི་གྲུབ་པ་ཅན་མེད་པ་ནི་སྟོང་བ་ཉིད་དོ། །ཕྱིའི་ཡུལ་དྲུག་རང་བཞིན་གྱིས་
མ་གྲུབ་པར་ཤེས་པ་ནི་ཕྱི་སྟོང་བ་ཉིད་དོ། །ཡུལ་ཅན་གཉིས་ཀ་རང་བཞིན་གྱིས་མ་གྲུབ་པར་
199

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཤེས་པ་ནི་ཕྱི་ནང་སྟོང་བ་ཉིད་དོ། །དེ་ལྟར་གསུམ་པོ་དེ་སྟོང་བ་ཉིད་ཅེས་བྱ་སྟེ་དེ་ལྟ་ཉིད་དུ་མ་
གྲུབ་པར་ཤེས་པ་ནི་སྟོང་བ་ཉིད་སྟོང་བ་ཉིད་དོ། །སྣོད་དང་བཅུད་ཀྱི་འཇིག་རྟེན་རང་བཞིན་
གྱིས་མ་གྲུབ་པ་ནི་ཆེན་པོ་སྟོང་བ་ཉིད་དོ། །མྱ་ངན་ལས་འདས་པ་ཞེས་བྱ་བ་ངོ་བོས་མ་གྲུབ་པར་
ཤེས་པ་ནི་དོན་དམ་པ་སྟོང་བ་ཉིད་དོ། །འདུས་བྱས་ཁམས་གསུམ་པོ་ངོ་བོས་མ་གྲུབ་པ་ནི་
འདུས་བྱས་སྟོང་བ་ཉིད་དོ། །སྐྱེ་བ་མེད་པ་དང་འགག་པ་མེད་པ་ཞེས་བྱ་བ་ངོ་བོས་མ་གྲུབ་པ་ནི་
འདུས་མ་བྱས་སྟོང་བ་ཉིད་དོ། །རྟག་པ་དང་ཆད་པའི་མཐའ་ངོ་བོས་མ་གྲུབ་པ་ནི་མཐའ་ལས་
འདས་པ་སྟོང་བ་ཉིད་དོ། །འཁོར་བའི་ངོ་བོ་མེད་པས་ཐོག་མ་སྐྱེ་བ་མེད་པའི་ངོ་བོས་མ་གྲུབ་པ་
ནི་ཐོག་མ་དང་ཐ་མ་མེད་པ་སྟོང་བ་ཉིད་དོ། །སྤང་བྱ་སྤངས་པ་ཞེས་བྱ་བ་དེ་མ་གྲུབ་པ་ནི་དོར་བ་
མེད་པ་སྟོང་བ་ཉིད་དོ། །ཆོས་ཐམས་ཅད་སྟོང་བ་ཉིད་རང་
།ཆོས་ཐམས་ཅད་སྟོང་བ་ཉིད་རང་བཞིན་སུས་ཀྱང་མ་བྱས་པ་ཞེས་བྱ་
བ་དེ་རང་བཞིན་སྟོང་བ་ཉིད་དོ། །འདུས་བྱས་དང་འདུས་མ་བྱས་དང་འཁོར་བ་དང་མྱ་ངན་ལས་
འདས་པ་ཞེས་བྱ་བའི་ཆོས་གང་ཡང་ངོ་བོས་མ་གྲུབ་པ་ནི་ཆོས་ཐམས་ཅད་སྟོང་བ་ཉིད་དོ།
གཟུགས་ཀྱི་མཚན་ཉིད་གཟུགས་སུ་རུང་བ་ཞེས་བྱ་བ་ལ་སོགས་པ་ངོ་བོས་མ་གྲུབ་པ་ནི་རང་གི་
མཚན་ཉིད་སྟོང་བ་ཉིད་དོ། །དུས་གསུམ་མི་དམིགས་པ་སྟོང་བ་ཞེས་བྱ་བ་ངོ་བོས་མ་གྲུབ་པ་ནི་
མི་དམིགས་པ་སྟོང་བ་ཉིད་དོ། །ཆོས་ཐམས་ཅད་ཀྱི་ངོ་བོ་ནི་དངོས་པོ་མེད་པ་ཡིན་ལ། དེ་འང་
ངོ་བོས་མ་གྲུབ་པ་ནི་དངོས་པོ་མེད་པའི་ངོ་བོ་ཉིད་སྟོང་བ་ཉིད་དོ། །དངོས་པོ་དང་དངོས་པོ་
མེད་པའི་རྣམ་
།་པར་རྟོག་པ་བཅད་པ་ཤེས་རབ་ཀྱི་ངོ་བོ་ཉིད་ཐབས་དང་ཤེས་རབ་གཉིས་སུ་མེད་
པའི་རང་བཞིན་གྱིས་གཡས་དང་གཡོན་པའི་ཕྱག་གི་ཐོད་པ་དེ་སྭ་ལི་བཅུ་དྲུག་དག་པའོ། །
གཡས་པའི་ཐོད་པ་བརྒྱད་ན་གནས་པའི་གླང་བོ་ཆེ་ལ་སོགས་པ་བརྒྱད་དེ། གློ་དང་དབུགས་
དང་དེ་བཞིན་གློ། །ཁོང་སྙམ་མཛེ་དང་འབིར་ཛི་ཀ །མཆིན་པ་འཚེར་བའི་ནང་རྣམས་ནི། །གླང་
200

༄༅། །ཁ་སྦྱོར་སྙིང་བོ་ཀྱཻ་
སོགས་བཞུགས་སོ། །
བོ་ལ་སོགས་རིམ་ཤེས་བྱ། །ཞེས་བྱ་སྟེ། གདུལ་བྱའི་ནད་རྣམས་སེལ་བའི་བརྡའོ། །གཡོན་པའི་
སའི་ལྷ་ལ་སོགས་པ་བརྒྱད་ནི། གདུལ་བྱ་རྣམས་ནི་སའི་དབང་ཕྱུག་ལ་སོགས་པ་དབང་ཕྱུག་
བརྒྱད་ཀྱིས་དངོས་གྲུབ་བསྩལ་པར་མཛད་པའོ།
།འཁོར་ལ་སོགས་པ་རུས་པའི་རྒྱན་དྲུག་ནི།
རྒྱལ་བ་དྲུག་དག་པ་སྟེ། འཁོར་ལོའི་གཟུགས་ཀྱི་མི་བསྐྱོད་པ། །རྣ་ཆའི་བདག་ཉིད་འོད་དཔག་
མེད། །མགུལ་གྱི་ཕྲེང་བ་རིན་ཆེན་བདག །ལག་པ་ལ་ནི་རྣམ་སྣང་མཛད། །སྐེ་རགས་ལ་ནི་དོན་
ཡོད་གནས། །ཡན་ལག་ཀུན་ལ་རྡོར་འཛིན་དགོད། །ཞེས་བྱའོ། །ཨཱ་ལི་ཀཱ་ལི་ལྔ་བཅུ་དག་པ་དང་།
ཤེས་རབ་དང་མི་འབྲལ་བར་བསྟན་པའི་བརྡར་ཁྲག་འཛག་པའི་མགོ་བོ་ལྔ་བཅུའི་དོ་ཤལ་ལོ། །
ཕྱི་རོལ་ཏུ་གདུག་པ་ཅན་འདུལ་བས་ཁྲོ་བོའི་ཆ་ལུགས་སོ། །བྱམས་པའི་ཐུགས་ལས་མི་འགྱུར
བས་ན་སྐུ་མདོག་ནག་པོའོ། །རང་བཞིན་གྱིས་འོད་གསལ་བས་ན་ཞལ་གཡས་དཀར་བོའོ། །
ཐུགས་རྗེ་ཆེན་པོས་སེམས་ཅན་ལ་རྗེས་སུ་ཆགས་པས་ན་གཡོན་དམར་བོའོ། །སངས་རྒྱས་ཀྱི་ཆེ་
བའི་ཡོན་ཏན་གོང་དུ་རྒྱས་པས་ན་དབུ་སྐྲ་སེར་བོ་གྱེན་དུ་འབར་བའོ། །ཐུགས་རྗེ་ཆེན་པོས་
སེམས་ཅན་ལ་ཁྱབ་པས་ན་མྱ་ངན་ལས་འདས་པ་ལ་མི་བཞུགས་པར་བསྟན་པའི་ཕྱིར་གཡས་
བརྐྱངས་པའོ། །ཤེས་རབ་ཀྱིས་ཆོས་གང་ཡང་མི་འཛིན་པས་འཁོར་བ་ལ་མི་བཞུགས་པར་
བསྟན་པའི་ཕྱིར་གཡོན་པ་བསྐུམས་པའོ། །གར་མཁན་ལྟར་ཆ་ལུགས་སྣ་ཚོགས་ཀྱིས་སེམས་
ཅན་གྱི་དོན་མཛད་པས་ན་གར་མཁན་གྱི་ཆ་ལུགས་སུ་དཀྱིལ་ཀྲུང་ཕྱེད་པའི་གར་གྱིས་བཞུགས་
ཞེས་བྱ་བ་ལ་སོགས་པ་དེ་ཁོ་ཉིད་རྒྱས་པར་དྲན་པར་བྱའོ། །གང་ཟག་དང་ཆོས་ཀྱི་བདག་གིས་
སྟོང་བས་བདག་མེད་མའོ། །དེ་བཞིན་ཉིད་དུ་རོ་གཅིག་པས་ན་ཞལ་གཅིག་མའོ། །ཐབས་ཤེས་
རབ་ཟུང་དུ་འབྲེལ་བས་ན་ཕྱག་གཉིས་མའོ། །ང་རྒྱལ་ལ་སོགས་སྐྱོན་དྲུག་རྣམས། །གཅོད་ཕྱིར་གྲི་
གུག་རྣམ་པར་བསྣམས། །དངོས་དང་དངོས་མེད་རྣམ་རྟོག་གིས། མགོ་བོ་པདྨའི་སྣོད་དུ་ནི། །
201

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བདུད་རྣམས་རྣམ་པ་བཞི་ཡི་ཁྲག །དངོས་གྲུབ་ཕྱིར་ནི་བཏུང་བར་བྱ། །རྒྱལ་བ་ལྔ་དང་ལྡན་པས་
རྒྱན་ལྔས་བརྒྱན་པའོ། །ཐབས་དང་མི་འབྲལ་བ་མཚོན་པས་སྐྱེས་པའི་མགོ་བོའི་ཕྲེང་བས་མགུལ་
བ་བརྒྱན་པའོ། །ཞེས་བྱ་བ་ལ་སོགས་པ་ཡུམ་གྱི་དེ་ཁོ་ན་ཉིད་ཀྱང་རྒྱས་པར་དྲན་པར་བྱའོ།
གཞན་ཡང་ཉོན་མོངས་པའི་མུན་པ་ལས་གྲོལ་བས་ནི་ཉི་མའི་དཀྱིལ་འཁོར་ལ་བཞུགས་པ། མེ་
ལོང་ལྟ་བུའི་ཡེ་ཤེས་ལ་སོགས་པ་བཞིའི་ཕུང་བོ་བདུད་དང་། ཉོན་མོངས་པའི་བདུད་དང་། འཆི་
བདག་གི་བདུད་དང་། ལྷའི་བུའི་བདུད་དང་། བཞི་བཅོམ་པའི་བརྡར། ཚངས་པ་དང་། དབང་
བོ་དང་། ཉེ་དབང་དང་། དྲག་པོའི་སྟེང་ན་བཞུགས་པའོ། །ཞེས་བྱ་བ་ལ་སོགས་པ་གཙོ་བོ་
ཡུམ་གྱི་རྣམ་པར་དག་པ་དང་། དེ་ཁོ་ན་ཉིད་རྒྱས་པར་དྲན་པར་བྱའོ། །དེ་བཞིནདུ་གཽ་རཱི་ལ་
སོགས་པ་རྣལ་འབྱོར་མ་བརྒྱད་ཀྱི་སྐུ་མདོག་དང་ཕྱག་མཚན་ལ་སོགས་པའི་དག་པའང་རྒྱས་
པར་ཤེས་པར་བྱ་སྟེ། འདི་དག་གཞུང་དུ་ཤེས་པར་ནུས་པས་འདིར་རྒྱས་པར་མ་སྨོས་སོ། །ད་ནི་
དཀྱིལ་འཁོར་གྱི་རྣམ་པར་དག་པ་བརྗོད་པར་བྱ་སྟེ། རང་གི་སེམས་ཉིད་རྣམ་པར་དག་པ་
་ཡལ་
དཀྱིལ་འཁོར་རོ། །གྲུ་བཞི་ནི་ཆོས་ཀྱི་དབྱིངས་མི་མཉམ་པ་མེད་པའོ། །སྒོ་བཞི་ནི་རྣམ་པར་ཐར་
པའི་སྒོ་བཞི་སྟེ། སྟོང་བ་ཉིད་དང་། མཚན་མ་མེད་དང་། སྨོན་པ་མེད་པ་དང་། མངོན་པར་
འདུས་མ་བྱས་པའོ། །རྩིག་པ་ལྔ་ནི། དབང་བོ་དང་། སྟོབས་ལྔ་སྟེ། དད་པའི་དབང་བོ་དང་།
བརྩོན་འགྲུས་ཀྱི་དབང་བོ་དང་། དྲན་པའི་དབང་བོ་དང་། ཏིང་ངེ་འཛིན་གྱི་དབང་བོ་དང་།
ཤེས་རབ་ཀྱི་དབང་བོའོ། །ཡང་དད་པའི་སྟོབས་ལ་སོགས་པ་ལྔའོ། །ཁ་ཁྱེར་བཞི་ནི་དྲན་པ་ཉེ་
བར་བཞག་པ་བཞི་སྟེ། ལུས་དྲན་པ་ཉེ་བར་བཞག་པ་དང་། སེམས་དྲན་པ་ཉེ་བར་བཞག་པ་
དང་། ཚོར་བ་དྲན་པ་ཉེ་བར་བཞག་པ་དང་། ཆོས་དྲན་པ་ཉེ་བར་བཞག་པའོ། །སྒོ་ཁང་བཞི་ནི་
རྫུ་འཕྲུལ་གྱི་རྐང་བ་བཞི་སྟེ། འདུན་པའི་ཏིང་ངེ་འཛིན་རྫུ་འཕྲུལ་གྱི་རྐང་བ་དང་། དཔྱོད་པའི་
.་
202

rཔ་སོགས་བཞུགས་སོ། །
ཏིང་ངེ་འཛིན་དང་། སེམས་ཀྱི་ཏིང་ངེ་འཛིན་དང་། བརྩོན་འགྲུས་ཀྱི་ཏིང་ངེ་འཛིན་རྫུ་འཕྲུལ་གྱི་
རྐང་བའོ། །རྟ་བབས་ནི་ཡང་དག་པར་སྤོང་བ་བཞི་སྟེ། མི་དགེ་བའི་ཆོས་མ་སྐྱེས་པ་རྣམས་མི་
བསྐྱེད་པ་དང་། སྐྱེས་པ་རྣམས་སྤོང་བ་དང་། དགེ་བའི་ཆོས་མ་སྐྱེས་པ་རྣམས་སྐྱེད་པ་དང་།
སྐྱེས་པ་རྣམས་ཀྱང་དག་པར་བསྲུང་བའོ། །ཀ་བ་བརྒྱད་ནི་འཕགས་པའི་ལམ་ཡན་ལག་བརྒྱད་
དེ། ཡང་དག་པའི་ལྟ་བ་དང་། ཡང་དག་པའི་རྟོག་པ་དང་། ཡང་དག་པའི་ངག་དང་། ཡང་དག་
པའི་ལས་ཀྱི་ཡན་ལག་བདུན་ཏེ། དྲན་པ་ཡང་དག་བྱང་ཆུབ་ཀྱི་ཡན་ལག་དང་། བརྩོན་འགྲུས་
དང་། དགའ་བ་དང་། ཤིན་ཏུ་སྦྱངས་པ་དང་། ཏིང་ངེ་འཛིན་དང་། བཏང་སྙོམས་དང་། ཆོས་
རྣམ་པར་འབྱེད་པ་བྱང་ཆུབ་ཀྱི་ཡན་ལག་གོ །དྲ་བ་ནི་རྩ་བ་ནི་ཉོན་མོངས་པ་སྤངས་པའོ། །དྲ་བ་
ཕྱེད་པ་ནི་ཉེ་བའི་ཉོན་མོངས་པ་སྤངས་པའོ། །རིན་པོ་ཆེའི་ཕ་གུ་ལ་སོགས་པ་རྣམས་ནི་ཚུལ་
ཁྲིམས་ཀྱི་སྡོམ་པ་དང་ལྡན་པའོ། །རྡོ་རྗེའི་ཐིག་བཞི་ནི་ཆོས་ཀྱི་གནས་བཞི་རྗེས་སུ་དྲན་པ་སྟེ།
འདུས་བྱས་ཐམས་ཅད་མི་རྟག་པ། ཟག་པ་དང་བཅས་པ་སྡུག་བསྔལ་བ། ཆོས་ཐམས་ཅད་
བདག་མེད་པ། མྱ་ངན་འདས་པ་ཐམས་ཅད་ཞི་བ་དང་བདེ་བ་ཅེས་བྱའོ། །རྡོ་རྗེའི་ར་བ་ནི་
ཕྱོགས་ཐམས་ཅད་དུ་མཉམ་པ་ཉིད་དུ་རྡོ་རྗེ་ཐེག་པའི་འཁོར་ལོ་བསྐོར་བ་ཞེས་བྱའོ། །དེ་ལ་
སོགས་པ་དཀྱིལ་འཁོར་གྱི་དེ་ཁོ་ན་ཉིད་དང་རྣམ་པར་དག་པའང་རྒྱས་པར་དྲན་པར་བྱའོ།
།དེ་ལ་
དུར་ཁྲོད་ནི། དབུགས་རྒྱུ་ཞེས་བྱ་བའི་རིགས་པ་འདིས། དུར་ཁྲོད་ཅེས་ནི་མངོན་པར་བརྗོད། །
ཅེས་གསུངས་པས་རང་གི་ལུས་ཉིད་དུར་ཁྲོད་དོ། །དུར་ཁྲོད་བརྒྱད་སྣ་བུག་གཉིས་གཅིག་ཏུ་
བསྡོམས་པས་བུ་ག་བརྒྱད་དུར་ཁྲོད་བརྒྱད་དོ། །གཏུམ་དྲག་གཞང་ཁའི་དབྱིབས་ཅན་ཡིན། །
གསང་བ་ཚང་ཚིང་ཁ་རུ་འོ།
།། སྒྲ་ཡ་བ་ག་གཉིས་ས་གནས།
འཇིགས་ཏེ་ཀཱི་ལི་ཀཱི་ལ་ནི། །དམིགས་གཉིས་ལ་ནི་གནས་པའོ། །ཧ་ཧར་དགོད་དང་དབང་ཕྱུག་
203

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནགས། །རྣ་བ་གཉིས་ལ་དགོད་པའོ། །མུན་པ་མི་བཟང་གསང་བའོ། །རྙེད་པ་དང་། མ་རྙེད་པ་
དང་། བསྟོད་པ་དང་། སྨད་པ་དང་། སྙན་པ་དང་། མི་སྙན་པ་དང་། བདེ་བ་དང་། སྡུག་བསྔལ་
བ་ཞེས་བྱ་བའི་འཇིག་རྟེན་གྱི་ཆོས་བརྒྱད་སྙོམས་པས་འཇིག་རྟེན་སྐྱོང་བའོ། །རླུང་རྣམས་ནི་
ཞིང་སྐྱོང་བའོ། །རོ་ནི་སའོ། །མེ་ནི་མེའོ། །ཆུ་ནི་ཆུའོ། །ཤིང་ནི་རྩྭའོ། །སྤྲིན་ནི་ནམ་མཁའི་
ཁམས་སོ། །ནད་རྣམས་ནི་ཀླུའོ། །དེ་དག་གི་དབང་གིས་ལུས་ན་བ་ལ་སོགས་པ་སྣ་ཚོགས་འགྱུར་
བ་རྣམས་ནི། འབྱུང་བོ་དང་། རོ་ལངས་དང་། ཡི་དྭགས་དང་། མཁའ་འགྲོ་མ་དང་། ལྕེ་སྤྱང་ལ་
སོགས་པ་སྣ་ཚོགས་འདུས་པ་རྣམས་སོ། །ཞེས་བྱ་བ་ལ་སོགས་པ་རྒྱས་པར་ཤེས་པར་བྱའོ། །
མདོར་ན་དཀྱིལ་འཁོར་གྱི་དེ་ཁོ་ན་ཉིད་དང་། ལྷའི་དེ་ཁོ་ན་ཉིད་དང་། རྣམ་པར་དག་པ་ཞེས་བྱ་
བ་ནི། སྦྱང་གཞི་ཕྱི་རོལ་གྱི་སྣོད་དང་བཅུད་ཀྱིས་བསྡུས་པ་མཐའ་དག་དང་། དེ་སྦྱོར་བར་བྱེད་
པ་ཡང་དག་པར་རྫོགས་པའི་སངས་རྒྱས་ཀྱི་སྐུ་གསུམ་པོས་བསྡུས་ཆོས་མཐའ་དག་པོ་དེ་རྣལ་
འབྱོར་པའི་དཀྱིལ་འཁོར་གྱི་འཁོར་ལོ་གཅིག་གི་སྟེང་དུ་ཚང་བར་སྦྱར་བ་ཡིན་ཏེ། དེའང་ཕ་
རོལ་ཏུ་ཕྱིན་པ་བས་སྤྱིའི་རྣམ་པ་མིང་གི་རྗེས་སུ་འབྲངས་པ་ཙམ་ཞིག་ལ། མོས་པ་ལམ་དུ་མོས་
པ་བྱེད་པ་ཡིན་ལ། གསང་སྔགས་ཀྱི་རྣམ་པ་བརྡ་ཙམ་ལམ་དུ་བྱེད་པ་ཡིན་པས་ཁྱད་པར་དུ་
འཕགས་པ་ཡིན་ནོ། །དེ་ལྟར་ཡང་དཔལ་རྡོ་རྗེ་གུར་ལས། འོན་ཀྱང་མི་གཙང་བའི་ཚད་མཉམ་
པར་སྦྱར་བའི་ཕྱིར་སངས་རྒྱས་ཀྱི་སྐུ་གཟུགས་རབ་ཏུ་བསྒོམ་པར་བྱའོ། །ཞེས་གསུངས་སོ། །དེ་
དག་ཚིག་ཟོར་ཡང་བར་བྱ་བའི་ཕྱིར་སྒྲུབ་ཐབས་རྣམས་སུ་ཕྱོགས་རེ་ཙམ་གྱིས་ཁྲེའུ་གསུངས་ཏེ་
བླ་མའི་མན་ངག་གིས་རྒྱས་པར་སྦྱར་དེ་ཤེས་པར་བྱའོ། །དེ་ལས་གཞན་ཡང་སྤྱོད་ལམ་གྱི་རྣལ་
འབྱོར་ནི། མཆོད་རྟེན་བཞེངས་པ་དང་། རྡོ་རྗེའི་སྦྱིན་པ་དང་། དཀྱིལ་འཁོར་དང་། རབ་གནས་
དང་། སྦྱིན་སྲེག་དང་། ཆོས་འཆད་པ་དང་། ཉན་པ་ལ་སོགས་པའི་བྱ་བ་ཐམས་ཅད་ཡིན་ཏེ། དེ་
204

མངོན་རྟོགས་རྒྱས་པ་སོགས་བཞུགས་སོ། །
དག་རྒྱས་པར་གཞན་དུ་ཤེས་པར་བྱའོ། །དེ་ལ་ཐུན་བཞིའི་རྣལ་འབྱོར་བྱེད་པ་རྣམས་ཀྱིས། སྤྱོད་
ལམ་གྱི་རྣལ་འབྱོར་ཅི་ནུས་པ་བྱས་ལ་གཙོ་ཆེར་མཉམ་པར་བཞག་པའི་རྣལ་འབྱོར་ལ་འབད་པར་
བྱའོ། །ཐུན་བཞིའི་རྣལ་འབྱོར་མི་བྱེད་པ་རྣམས་ནི་བྱ་བ་ཐམས་ཅད་སྤྱོད་ལམ་གྱི་དུས་འདའ་བ་
ཡིན་པས་སྤྱོད་ལམ་གྱི་རྣལ་འབྱོར་ལ་གཙོ་བོར་བྱའོ། །དེ་བས་ན་མཉམ་པར་བཞག་པ་དང་། མ་
།འདི་
བཞག་པ་གཉིས་ཀྱིས་ཉིན་ཞག་གཅིག་གི་བྱ་བ་མ་ལུས་པར་རྫོགས་པར་བསྟན་ཟིན་ཏོ།
ནི་ཕྱི་དབྱིབས་བསྐྱེད་པའི་རིམ་པའི་མངོན་པར་རྟོགས་པ་རྒྱས་པ་ཡིན་ལ། འབྲིང་དང་། བསྡུས་
པ་དང་། ལུས་ཀྱི་དཀྱིལ་འཁོར་ནི་ལོགས་སུ་རྟོགས་པར་བྱའོ། །མཚུངས་མེད་བརྒྱུད་པའི་རིམ་
པ་ནི། བདག་མེད་མ་དང་བིར་ཝ་བ། །ནག་པོ་ད་མ་རུ་བ་དང་། །ཨ་བ་དྷུ་ཏི་གྷ་ཡ་དྷར། མི་
བསྐྱོད་ཞེ་སྡང་རྡོ་རྗེ་དང༌། །རོལ་པའི་རྡོ་རྗེ་མི་བསྐྱོད་པ། །རྡོ་རྗེ་ཞེས་བྱའི་བར་གྱི་ནི། །ཞལ་གྱི་
བུམ་པས་ལེགས་གསོལ་བ། །སྲིད་ལ་ངལ་བས་དབ་པ་ཡི། །བསྟི་གནས་ཀུན་སྦྱོར་འདི་བ་ཡིས། །
བསྡམས་པ་འགྲོལ་བྱེད་མངོན་རྟོགས་ཀྱི། །ལམ་གྱི་རིམ་པ་གསལ་བྱེད་ཡིན། །དཔལ་ཀྱཻའི་རྡོ་
རྗེའི་མངོན་པར་རྟོགས་པ་རྒྱས་པ་རྫོགས་སོ། །དཔལ་དེ་ཁོ་ན་ཉིད་འདུས་པ་ལས། རྒྱུད་ཀྱི་
རྒྱལ་བོ་བརྟག་པ་གཉིས་པའི་མངོན་པར་རྟོགས་པ།
རྫོགས་སོ།། །།
བ
རིམ་པར་ཕྱེ་བ་ལྔ་བཅུ་ང་གཉིས་པ་
22A |
ས བྱ 1:|:ཀུན 1:|:|:|:| གང དུ ང དེའི དུ 1
205

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།